നെല്ലിക്കാംപൊയിൽ നൈറ്റ് റൈഡേഴ്സ്

നൗഫൽ അബ്ദുള്ള സംവിധാനവും എഡിറ്റിങ്ങും നിർവഹിച്ച 2025-ലെ ഒരു ഇന്ത്യൻ മലയാള ഹൊറർ കോമഡി ചിത്രമാണ് നെല്ലിക്കാംപൊയിൽ നൈറ്റ് റൈഡേർസ്. മാത്യു തോമസ് പ്രധാന വേഷത്തിലെത്തുന്നു ചിത്രത്തിൽ റോഷൻ ഷാനവാസ്, മെറിൻ ഫിലിപ്പ്, മീനാക്ഷി ഉണ്ണികൃഷ്ണൻ, ശരത് സഭ എന്നിവർ മറ്റ് മുഖ്യ കഥാപാത്രങ്ങളെ അവതരിപ്പിക്കുന്നു. അബ്ബാസ് തിരുനാവായ, സജിൻ അലി, ദീപൻ പട്ടേൽ എന്നിവർ ചേർന്ന് എ & എച്ച്എസ് പ്രൊഡക്ഷൻസിൻ്റെ ബാനറിലാണ് ചിത്രം നിർമ്മിച്ചിരിക്കുന്നത്. ചിത്രത്തിന് മൊത്തത്തിൽ അനുകൂല പ്രതികരണമാണ് ലഭിച്ചത്.

 കഥാസാരം 
മോശം കുടുംബ പശ്ചാത്തലത്തിൽ വളരുന്ന കുറച്ച് അപകർഷത്തെബോധമുള്ള ശ്യാം എന്ന ചെറുപ്പക്കാരന്റെ ജീവിതത്തിൽ നേരിടുന്ന പ്രശ്നങ്ങളും ധന്യ എന്ന പെൺകുട്ടിയുമായിട്ടുള്ള പ്രണയവും എല്ലാം ആണ് ഈ സിനിമയിൽ പരാമർശിക്കുന്നത്. നെല്ലിക്കാംപൊയിൽ എന്ന ഗ്രാമത്തിലുള്ള നിഗൂഢതകളെ നീക്കാൻ ശ്യാമും കൂട്ടുകാരും കൂടി ശ്രമിക്കുന്നത് ആണ് സിനിമയുടെ മുഖ്യമായ കഥാതന്തുവായി മാറുന്നത്.

 അഭിനേതാക്കൾ 
മാത്യു തോമസ് - ശ്യാം 
റോഷൻ ഷാനവാസ്‌ - കണ്ണൻ
ശരത് സഭ - രാജേഷ്
മീനാക്ഷി ഉണ്ണികൃഷ്ണൻ - ധന്യ
മെറിൻ ഫിലിപ്പ് - ചോതി
വിഷ്ണു അഗസ്ത്യ - പുഷ്പരാജ്
റോണി ഡേവിഡ്
അബു സലിം - പട്ടാളക്കാരൻ
നൗഷാദ് അലി
സിനിൽ സൈനുദ്ധീൻ
നസീർ സംക്രാന്തി

 റിലീസ് 
2025 ഒക്ടോബർ 10ന് റിലീസ് ചെയ്യാനിരുന്നതായിരുന്നു നെല്ലിക്കാംപൊയിൽ നൈറ്റ്‌ റൈഡേർസ്. കാന്താര: അധ്യായം 1 സിനിമയുടെ റിലീസ് മൂലം പിന്നീട് റിലീസ് തിയതി ഒക്ടോബർ 24-ലേക്ക് മാറ്റി.

അവലംബങ്ങൾ